“ગામમાં હાવ સુનકર થયો એટલ્યે હું ઈના ઘરની ઝાંપલી હુધી પુગી ગયોને વંડી ઠેકીને માલીપા કુદવા ગયો ત્યાં તો મને કોક આવતું હોય આણીપા એવો અણહારો થયો એટલે વશમાં માવજીની દુકાનની નરકોળીમાં ભરાય ગયો, સાતીના ધબકાર એવા વધ્યા કે ગામ ઝાગી જાહે એવી ભે લાગીને સોયણી પણ ભીની થય ગઈ, મને મારા બાપની બોવ બીક લાગતી ત્યારે તો, લાગેઝને પાંસ માણહમાં પુસાઇ એવો બાપ હતો મારો, એની સલ્યા પરમાણે આખું ગામ હાલતું, એની આબરૂના તો લીરા ઉડે જો હું પકડાઈ જાવ તો. નરકોળીમાં બોરડીના કાંટાએ વાહો શીરી નાખ્યો પણ ઉંકારો કર્યા વગર હું લપાઈ’ર્યો.